**Web Development for Beginners**

Študijný program, ktorý som si vybral má názov „Web development for beginners“. Tak ako názov napovedá tento kurz je určený pre ľudí, ktorý sa chcú začať učiť programovať internetové stránky alebo s programovaním majú nejakú minimálnu skúsenosť. Tento dokument je krátky sumár daného kurzu.

**Program je rozdelený do dvoch modulov:**

1. Úvod do programovania
2. Naučte sa základy prístupnosti webu

Úvod do programovania

*Čo je to programovanie?*

Programovanie (tiež známe ako kódovanie) je proces písania pokynov do zariadenia, napríklad do počítača alebo mobilného zariadenia. Tieto pokyny sú písané pomocou programovacieho jazyka, ktorý následne počítač interpretuje.

*Aký je rozdiel medzi nižšími a vyššími programovacími jazykmi?*

Jazyky nižšej úrovne zvyčajne vyžadujú menej krokov ako jazyky vysokej úrovne. Môžu byť jednoduché, ale ťažšie osvojiteľné(napríklad Assembler). Jazyky vyššej úrovne sú pre človeka viacej zrozumiteľné a lepšie čitateľné (napríklad JavaScript).

*Editory*

Jedným z najdôležitejších nástrojov na vývoj programov je váš editor. Editor je miesto, kde píšete váš kód. Programátori používajú editory kvôli vyššej prehľadnosti, debugovaniu, rozšíreniam a integráciám pre programovacie jazyky (najznámejšie editory sú *Visual Studio Code, Atom*).

*Dokumentácia pre vývojárov*

Aj skúsení vývojári niekedy potrebujú pomoc, a preto sa častokrát obracajú na odborné dokumentácie. Odborná dokumentácia ich navedie, ako správne používať programovacie nástroje a jazyky. (príklady takýchto odborných dokumentácii *Mozilla Developer Network* alebo *Frontend Masters).*

Naučte sa základy prístupnosti webu

Je dôležité zabezpečiť, aby vaša webová stránka bola prístupná všetkým používateľom a ak sa tejto zručnosti naučíte na začiatku, vaša cesta bude neskôr oveľa jednoduchšia,

*Čítačky obrazovky*

Čítačky obrazovky sú bežne používané ľuďmi so zrakovým postihnutím. Sú zabudované vo väčšine prehliadačov. Pri tvorbe internetových stránok je dôležité dbať na tom aby mohol tento program správne prečítať informácie na stránke.

*Zoom*

Ďalším nástrojom, ktorý ľudia so zrakovým postihnutím bežne používajú, je zväčšenie. Najzákladnejším typom priblíženia je statické zväčšenie, ktoré sa ovláda pomocou klávesovej skratky Ctrl + znak Plus (+). Používanie responzívneho dizajnu, pri ktorom sa položky posúvajú na základe výrezu, je dôležité, aby stránka poskytovala dobrý užívateľský zážitok.

*Používajte dobré vizuálne podnety*

Používatelia, častokrát spoliehajú na určité vizuálne podnety, na ktoré musíte brať ohľad pri tvorbe vašej stránky.

*Zvážte klávesnicu*

Niektorí používatelia nemôžu používať myš alebo touchpad. Namiesto toho sa títo používatelia spoliehajú na interakciu s klávesnicou. Je dôležité, aby vaše stránky prezentovali váš obsah v logickom poradí a aby mal používateľ klávesnice prístup ku všetkým interaktívnym prvkom.